Pildimaatriksit moodustavate valgustundlike punktikeste pindala on konkureerivatest tehnoloogiatest suurem, mistõttu dünaamika on suurenenud ja pildimürad tuntavalt vähenenud - ja seda isegi arvestades, et suurim kasutatav tundlikkus on kasvanud neli korda, 6400 ISO ühikuni! Kujutise muundamine elektrisignaalideks ja selle esmane töötlus toimuvad samal ränikiibil, mistõttu CMOS-tehnoloogia võimaldab veelgi mürasid vähendada ja ka defektseid sensoripunktikesi peita. Samuti lisab see kaamerale  viimase aja "moevile" - LiveView - kasutusvõimaluse.